വിവിധ ജില്ലകളില് പിടിച്ചുപറി കേസില് മോഷ്ടാവ് പിടിയില് കോയന്പത്തൂര് : സംസ്ഥാനത്തെ വിവിധ ജില്ലകളില് പിടിച്ചുപറി നടത്തിയിരുന്ന മോഷ്ടാവിനെ പിടികൂടി. മധുരൈസിക്കന്ദര് ചാവടി രവിചന്ദ്രന് ആണ് അറസ്റ്റിലായത്. ശനിയാഴ്ച്ച രാത്രി സിങ്കാനല്ലൂര് പോലീസ് നടത്തിയ വാഹന പരിശോധനയിലാണ് ഇയാള് പിടിയിലായത്. ബൈക്കില് വന്ന ഇയാള് പോലീസിനെ കണ്ട് രക്ഷപ്പെടാന് ശ്രമിക്കുന്നതിനിടെ വണ്ടിയില് നിന്നും വീണ് പരിക്കേല്ക്കുകയായിരുന്നു. തുടര്ന്ന് നടത്തിയ ചോദ്യം ചെയ്യല്ലില് ജില്ലയില് ശരവണാംപ്പട്ടി, ഗണപതി, സിങ്കാനല്ലൂര്, പീളമേട്, കുനിയ മുത്തൂര്, പോത്തന്നൂര് എന്നിവിടങ്ങളിലും, മധുര, തഞ്ചാവൂര്, ട്രിച്ചി, ചെന്നൈ എന്നീ ജില്ലകളിലും മോഷണവും, പിടിച്ചുപറിയും നടത്തിയതും സമ്മതിച്ചു. പൊട്ടിച്ചെടുക്കുന്ന ചെയിന് സമീപത്തുള്ള കടയില് പണയം വെച്ച് പണം കൊണ്ട് ആഡംന്പര ജീവീതം നയിച്ചിരുന്നതും ഓരോ തവണമോഷണം നടത്തുന്പോഴും വണ്ടിയുടെ നന്പര് പ്ലേറ്റ് മാറ്റിയിരുന്നതും കണ്ടെത്തി. രവിചന്ദ്രനില് നിന്നും ബൈക്ക്, വ്യാജനന്പര് പ്ലേറ്റുകള്, കട്ടിംഗ് പ്ലെയര്, സ്ക്രൂ ഡ്രൈവര് തുടങ്ങിയവ കണ്ടെടുത്തു. പിടിച്ചു പറിയുമായി ബന്ധപ്പെട്ട് ഇയാളുടെ പേരില് സംസ്ഥാനത്ത് അന്പതോളം കേസുകളുണ്ട്.